Românii din diaspora au venit în număr mare la urne în cea de-a doua zi de vot în cele din 835 de secții puse la dispoziție în străinătate. Astfel, peste 270.000 de români au votat la secții, la care se adaugă cei 25.189 care au votat prin corespondență, în total 295.636, la ora 23.00, ora României. Prezența a depășit-o pe cea din turul unu al alegerilor din 2014, când la vot s-au prezentat puțin peste 160,000 de români. HotNews.ro prezintă tot ce trebuie să știi despre alegeri, inclusiv harta interactivă a secțiilor de votare din diaspora și situația pe țări.





UPDATE 23.00: Prezența la vot, pentru ora 23.00 arată astfel:

270.447 votanți pe liste suplimentare, 25.189 votanți prin corespondență, în total 295.636.

UPDATE 22.00: Prezența la vot, la ora 22, e aproape de pragul de 300.000 de votanți.

268.113 votanți pe liste suplimentare, 25.189 votanți pe listă corespondență, în total 293.302.

UPDATE 21.00: Numărul total al românilor care au votat în străinătate a ajuns la 285.083, din care 259.894 la secții, restul prin corespondență.

UPDATE 20:20 Prezența la vot în diaspora a depășit-o pe cea din turul 1 2014, când la vot s-au prezentat puțin peste 160,000 de români din străinătate







UPDATE 20.00: 270.589 de alegători din diaspora au votat în primul tur, dintre care 245.400 la secțiile de votare, iar 25.189 prin corespondență. Italia, Germania, Spania și Regatul Unit rămân în topul statelor în care s-a înregistrat cel mai mare număr de alegători.

Italia- 48.472

Marea Britanie-43.581

Germania- 39.022

Spania- 33.395

UPDATE 18:58: Peste 250.000 de români din afara granițelor și-au exprimat opțiunea de vot.

Astfel, din totalul de 252.062 de votanți, 226.873 au votat în secții, și 25.189 prin corespondență.

UPDATE 18.00: 232.151 de români din diaspora au votat până acum în primul tur al alegerilor prezidențiale, din care 206.962 pe liste suplimentare și 25.189 prin corespondență.

UPDATE 17.00: S-au înregistrat 187.970 de votanți pe listele suplimentare, 25.189 votanți pe listă corespondență, în total 213.159 de votanți în afara graniței.

UPDATE 16:17 Numărul votanților din diaspora a depășit 200.000.





UPDATE 09.00: Peste 82.500 de români s-au prezentat la urne, în timă ce peste 25.000 au votat prin corespondență. În total 107.000 de români au votat până la această oră.

Cei mai mulți români care s-au prezentat la urne în străinătate până la această oră au fost în Regatul Unit - peste 14.800, Italia - peste 13.800, Germania - peste 11.800, Spania - peste 10.200. În Republica Moldova au votat peste 6.200 până la această oră.





Până la această oră s-au prezentat la urne peste 79.000 de români.

Vineri, în prima zi a votului în străinătate pentru alegerile prezidențiale 2019 s-a încheiat în 777 de secții de votare din Europa, Asia, Africa și Australia, iar până la ora 23.00 (ora României) 77.130 cetățeni români și-au exercitat dreptul de vot , conform datelor furnizate de Biroul Electoral Central.

Ministerul Afacerilor Externe reiterează recomandarea adresată cetățenilor români aflați în străinătate pe durata alegerilor prezidențiale de a se prezenta la vot pe parcursul ambelor zile (sâmbătă și duminică). Votul poate fi exercitat atât sâmbătă, cât și duminică în intervalul 7.00-21.00. Votarea poate fi prelungiă până la ora 23.59 pentru alegătorii care se află la sediul secției de votare la ora 21.00, precum și pentru cei care se află la rând în afara sediului secției de votare.





Vineri secția din Herne, Germania, nu a putut fi deschisă vineri din cauza unor elemente obiective, dar va funcționa sâmbătă și duminică după programul normal, potrivit MAE.

În ţările din Uniunea Europeană vor fi organizate 639 de secţii de votare.

Numărul insuficient de membri pentru funcționarea secției, printre riscurile la vot în diaspora

Ministerul de Externe a anunțat că problemele tehnice, extenuarea personalului sau numărul insuficient de membri din cauza căruia să nu poată funcționa o secție de votare se numără printre riscurile la scrutinul din diaspora.

O parte dintre membrii secțiilor de votare, 919 membri, nu sunt acreditați pentru a îndeplini funcția de operator de calculator, fiind astfel în imposibilitatea de a utiliza tabletele. De asemenea, există riscul ca unii membri, cu precădere din rândul celor desemnați de partide, să nu se prezinte sau să nu își îndeplinească atribuțiile ori să părăsească biroul secției de votare în timpul procesului electoral.

Există, în special în cazul secțiilor cu un număr mic de membri identificați, inclusiv riscul neîntrunirii, la momentul deschiderii secțiilor sau la orice alt moment pe parcursul procesului de vot, a numărului minim legal de membri pentru funcționarea acestora, potrivit reprezentanților MAE.

Ei nu exclud nici posibilitatea de a se crea cozi, în cazul în care fluxul de alegători nu va fi constant pe perioada celor trei zile de vot la alegerile prezidențiale în secțiile din străinătate.

Tot pentru prima dată, românii din străinătate au putut vota și prin corespondență, dacă s-au înregistrat pe www.votstrainatate.ro cu opţiunea pentru votul prin corespondenţă. În diaspora, cei mai mulți au optat pentru votul prin corespondență, respectiv 41.003, iar 38.944 au ales votul la secțiile de votare. Ministerul de Externe a trimis la secțiile de votare din străinătate 4.501.107 de buletine de vot.

Prin introducerea datelor personale, alegătorul din diaspora poate afla secția de votare la care a fost arondat, inclusiv adresa acesteia, accesând Registrul Electoral.

Cine poate vota în străinătate





Cetățenii români care în ziua alegerilor se află în străinătate indiferent de motivul prezenței acestora pe teritoriul străin - domiciliați, rezidenți sau turiști.





Cum se poate vota în străinătate





Prin corespondență - dacă alegătorul s-a înregistrat pe portalul www.votstrainatate.ro cu opţiunea pentru votul prin corespondenţă. Înscrierile s-au încheiat în 15 septembrie. Alegătorii ale căror documente de vot prin corespondenţă nu au fost primite de birourile electorale competente până în 7 noiembrie, ora 24,00, vor primi notificări pe e-mail în acest sens în 8 noiembrie.





Unde votați dacă nu v-ați înregistrat pe portalul www.votstrainatate.ro: la orice secţie de votare, fiind înscrişi în listele electorale suplimentare.





Secțiile de votare din străinătate vor fi deschise timp de trei zile pentru fiecare tur al alegerilor, după cum urmează:

Vineri, 8/22 noiembrie 2019, între orele locale 12.00-21.00 Sâmbătă, 9/23 noiembrie 2019, între orele 7.00-21.00 Duminică, 10/24 noiembrie 2019, între orele 7.00-21.00 Votarea poate fi prelungiă până la ora 23.59 pentru alegătorii care se află la sediul secției de votare la ora 21.00, precum și pentru cei care se află la rând în afara sediului secției de votare.





Cu ce acte de identitate puteți vota





Puteți vota cu un act de identitate valabil, emis de statul român, respectiv:

cartea de identitate; cartea de identitate provizorie; buletinul de identitate ori paşaportul diplomatic;

paşaportul diplomatic electronic; paşaportul de serviciu; paşaportul de serviciu electronic;

paşaportul simplu, paşaportul simplu electronic; paşaportul simplu temporar; carnetul de serviciu militar (în cazul elevilor din şcolile militare).

Ordinea candidaților pe buletinele de vot





În cursa prezidenţială s-au înscris 14 candidaţi.





Potrivit Biroului Electoral Central, ordinea acestora pe buletinele de vot, stabilită prin tragere la sorţi, este următoarea: Klaus Iohannis - Partidul Naţional Liberal, Theodor Paleologu - Partidul Mişcarea Populară, Dan Barna - Alianţa USR-PLUS, Kelemen Hunor - Uniunea Democrată Maghiară din România, Viorica Dăncilă - Partidul Social Democrat, Cătălin Ivan - Alternativa pentru Demnitate Naţională, Ninel Peia - Partidul Neamul Românesc, Sebastian-Constantin Popescu - Partidul Noua Românie, John-Ion Banu - Partidul Naţiunea Română, Mircea Diaconu - Alianţa UN OM, Bogdan Marian-Stanoevici - independent, Ramona-Ioana Bruynseels - Partidul Puterii Umaniste, Viorel Cataramă - Dreapta Liberală, Alexandru Cumpănaşu - independent.

Au votat în afara graniței 195.193 de români, dintre care 170.004 pe liste suplimentare și 25.189 prin corespondență.Aproape 153.000 de români s-au prezentat la urne, în timp ce peste 25.000 au votat prin corespondență. În total peste 178.000 de români și-au votat favoritul la alegerile prezidențiale.Numărul votanților care s-au prezentat la urne în străinătate sunt aproape la egalitate în Italia și Regatul Unit în acest moment, peste 26.000. În Germania au votat pe listele suplimentare aproape 24.000 de români, în timp ce în Spania aproape 20.000.Aproape 139.000 de români s-au prezentat la urne, numărul total al votanților ajungând la peste 163.000, dintre care peste 25.000 reprezintă persoanele care au votat prin corespondență.Italia se menține în topul țărilor cu cei mai mulți români prezenți la urne, respectiv peste 24.000, urmată de Regatul Unit cu peste 23.000 și Germania cu peste 21.000 persoane care au pus ștampila pe listele suplimentare.Peste 123.000 de români s-au prezentat la urne. În total peste 148.000 de oameni au votat, în contextul în care peste 25.000 au votat prin corespondență.În Italia aproape 22.000 de români s-au prezentat la urne, în Regatul Unit peste 20.000, în Germania peste 18.000, iar în Spania peste 15.000.Aproape 110.000 de români s-au prezentat la urne. În total, 133.384 au votat, dintre care peste 25.189 prin corespondență.Cei mai mulți români s-au prezentat la urne în Italia - peste 19.000, în Regatul Unit - peste 18.000, în Germania - peste 15.700 și în Spania - peste 13.000.Peste 96.000 de români și-au exprimat votul pe listele suplimentare din diaspora, în timp ce peste 25.000 au votat prin corespondență. În total peste 121.000 de români au votat până la această oră.În Regatul Unit s-au prezentat la urne peste 16.700 de români, în Italia peste 16.800, în Germania peste 13.700, în Spania peste 11.700. În Republica moldova au votat la secții peste 8.100 de români.”Votul la alegerile pentru desemnarea Preşedintelui României continuă sâmbătă. La ora 10,00 (ora României) erau deja deschise 776 de secţii de votare, până la această oră un total de 88.044 de cetăţeni români exercitându-şi dreptul de vot", a precizat MAE, într-un comunicat de presă.Peste 88.000 de români s-au prezentat la urnele amenajate în diaspora până la această oră, ducând numărul total al votanților la peste 113.000, ținând cont că 25.128 au votat prin corespondență.